— Прыняцце Дэкрэта № 18 і яго рэалізацыя значна аздаравілі сітуацыю ў нядобранадзейных сем’ях, — заўважае галоўны спецыяліст упраўлення прафілактыкі МУС Рэспублікі Беларусь палкоўнік міліцыі запасу Андрэй Генадзьевіч Саладоўнікаў. — Упэўнены: у нас шмат зацікаўленых у тым, каб на ранніх стадыях выявіць такія сем’і і займацца з імі. Дарэчы, раней па краіне прыёмнікаў было даволі многа, і там заўсёды знаходзіліся дзеці. Акрамя бадзяг, у прыёмнік адвозілі дзяцей, якія па той ці іншай прычыне знаходзіліся, як кажуць, не ў той час і не ў тым месцы.